
Civil-military cooperation in UN Mission in Liberia (UNMIL) 

Abstract: Due to the fact that the fighting between the government forces and the various fighter 
groups were increased and the humanitarian situation severely affected, the UN Security Council 
decided to run a UN mission, called UNMIL. At the level of the central structure, but also at the local 
level, directly subordinated to the Office of the Special Representative of UN Secretary General in 
Liberia, a Civil Affairs component accomplished specific activities with the role to ensure the interface 
between the mission command and the local actors, fullfilling multiple essential specific tasks. Also, at 
the Battalion level, we could find the CIMIC component and also the UN military observers teams had a 
CIMIC officer in charge. A peculiarity of this missionwas the presence of Civil Affairs and CIMIC 
elements. 

Cooperarea civili-militari în cadrul misiunii ONU în Liberia (UNMIL) 

Rezumat: Datorită faptului că în Liberia luptele între fortele guvernamentale şi diferitele facţiuni ostile 
au fost intensificate, iar situaţia umanitară puternic afectată, Consiliul de Securitate al ONU a hotărât să 
desfăşoare o misiune ONU, denumită UNMIL. La nivelul structurii centrale, dar şi la nivel local, direct 
subordonată biroului Reprezentantului Special al Secretarului General al ONU, îşi desfăşura activitatea 
specifică componenta de Afaceri Civile, cu rol de a asigura interfața dintre comanda misiunii şi 
interlocutorii locali, îndeplinind o multitudine de sarcini specifice esenţiale. De asemenea, la nivelul 
unităţilor de tip batalion, exista componenta CIMIC, iar echipele de observatori militari aveau în 
compunere un responsabil CIMIC. O particularitate a acestei misiuni o reprezintă prezența atât a 
elementelor de Afaceri Civile, dar şi a elementelor CIMIC. 

Cuvinte-cheie: afaceri civile, cooperare civili-militari, proiecte cu impact imediat, tranziţie. 

Introducere 

Cele două războaie civile care au avut loc în 
Liberia în perioadele 1989-1996 şi 1997-2003 
au dus la pierderi de vieţi omeneşti semnifica- 
tive, aproximativ 150.000 de oameni pierzându- 
şi viaţa în acea perioadă, majoritatea dintre ei 
fiind civili. Lupta pentru putere şi diferenţele din- 
tre populaţia indigenă şi americano-liberieni au 
stat la baza acestor sângeroase războaie civi- 
le, care au avut loc pe teritoriul statului Liberia. 
De asemenea, un număr semnificativ de libe- 
rieni (aproximativ 850.000) au devenit refugia- 
ţi, părăsind ţara şi găsindu-şi adăpost în ţările 
vecine. 

Pe data de 8 iulie 2003, urmare a faptului că 
luptele între forţele guvernamentale şi diferite- 
le facţiuni luptătoare au fost intensificate, iar si- 
tuaţia umanitară puternic afectată, Secretarul 
General al ONU l-a numit pe Jacques Paul 
Klein ca Reprezentantul Special al său/SRSG 
în Liberia. Acesta a fost însărcinat să coordo- 
neze activităţile agenţiilor ONU prezente în 
Liberia şi să sprijine eforturile către o tranziţie 
stabilă. 

În vederea stabilizării situaţiei, pe data de 
1 august 2003, Consiliul de Securitate a adop- 
tat Rezoluţia 1497 prin care se autoriza des- 
făşurarea unei forţe multinaționale în Liberia. 
Secretarul General al ONU a recomandat 
Consiliului de Securitate să autorizeze desfă- 
şurarea unei forțe ONU de menţinere a păcii 
de aproximativ 15.000 de persoane, inclu- 
zând 250 observatori militari, 160 ofiţeri de 
stat major, 1.115 ofiţeri de poliţie, cinci unităţi 
militare cu forţe înarmate, precum şi o com- 
ponentă de civili şi elemente de sprijin nece- 
sare. 

Ideea de bază era crearea unei operaţii 
multidimensionale având în compunere com- 
ponente ce vizau următoarele domenii pre- 
cum cel politic, militar, de poliţie, justiţie pena- 
lă, afaceri civile, drepturile omului, probleme 
de gen, protecţia copilului, dezarmare, demo- 
bilizare şi reintegrare, informare publică, dar 
şi o componentă electorală desfăşurată în timp 
util. 

Începea aşadar o misiune a ONU în Liberia, 


efort care a fost susţinut până în luna martie a 
anului 2018, care a jucat un rol extrem de im- 
portant în refacerea stabilităţii şi securităţii tă- 
rii, dar şi eliminării virusului Ebola care a afec- 
tat puternic ţara. 


1. Componentele Misiunii ONU în Liberia 
şi rolul acestora 

UNMIL a început în anul 2003, având un 
mandat iniţial de 12 luni. Rolul misiunii era de 
a sprijini tranziţia responsabilităţii depline a 
securităţii către Poliţia Naţională, prin consoli- 
darea capacităţilor sale, de a promova drep- 
turile omului, de a sprijini eforturile naţionale 
privind reconcilierea, reforma constituţională 
şi descentralizarea, de a sprijini reforma siste- 
mului de securitate şi de justiţie, de a sprijini 
participarea femeilor în prevenirea conflicte- 
lor, rezolvarea acestora şi construcţia păcii şi 
de a sprijini cooperarea cu Misiunea ONU din 
Coasta de Fildeş (UNOCI), în vederea stabili- 
Zării situaţiei din zona de graniţă. 

În cadrul structurii UNMIL, puteau fi identifi- 
cate biroul SRSG, biroul locţiitorului SRSG pe 
probleme de consolidare a guvernării diplo- 
matice, biroul locţiitorului SRSG pe probleme 
de justiţie şi alte structuri care sprijineau efor- 
turile misiunii. Biroului SRSG i se subordonau 
direct Celula întrunită de analiză a misiunii/ 
JMAC şi Centrul de operaţii întrunit/JOC. Din- 
tre cele două, JMAC oferea analize strategice 
şi evaluări ale amenințărilor posibile care ar fi 
putut afecta îndeplinirea misiunii UNMIL. 
Aceasta era o structură destinată sprijinirii 
planificării şi procesului de luare a deciziilor 
de către conducerea misiunii, având în com- 
punere personal militar şi civil care gestionau 
probleme politice, de afaceri civile, militare, 
de securitate, de poliţie, legislaţie, dezarmare, 
demobilizare şi reintegrare, afaceri electorale, 
probleme de gen, protecţia copilului, umanita- 
re, de dezvoltare şi de respectare a drepturi- 
lor omului. Observăm în compunerea JMAC, 
subordonată direct comenzii misiunii, compo- 
nenta de afaceri civile, cu rol important în 
gestionarea problemelor legate de guvernare 

şi dezvoltare economică. 

La nivelul unităţilor de nivel batalion care 
erau desfăşurate pe teritoriul Liberiei existau 
componente CIMIC cu rol de a asigura coo- 
perarea şi coordonarea între comandanții mi- 
litari şi actorii civili prezenţi în zonă, incluzând 
agenţiile ONU, precum şi alte organizaţii civi- 
le. Componentele CIMIC aveau mai mult rolul 
de a coordona eforturile de dezvoltare şi re- 
construcţie din zona de responsabilitate a uni- 
tăţilor lor în vederea sprijinirii mediului civil, a 
identificării problemelor umanitare şi eliminării 
sau limitării suferinţei umane. 

Un aspect specific al acestei misiuni era 
prezenţa atât a elementelor de afaceri civile, 
încadrate cu specialişti civili, dar şi a elemen- 
telor de cooperare civili-militari/CIMIC, înca- 
drate cu personal militar. 

Structurile specializate pe afaceri civile re- 
prezentau, de principiu, interfaţa dintre co- 
manda misiunii şi interlocutorii locali, îndepli- 
nind o multitudine de sarcini specifice esen- 
tiale, grupate în trei mari categorii, astfel: pro- 
movarea misiunii, monitorizarea şi facilitarea 
legăturilor de cooperare la nivel local; consoli- 
darea încrederii, gestionarea conflictelor şi 
sprijinul reconcilierii; sprijinul restaurării şi ex- 
tinderii autorităţii statului. 


2. Rolul CIMIC în sprijinul mediului civil 

Elementele CIMIC din cadrul batalioanelor 
acționau pentru evaluarea permanentă a situa- 
tiei civile şi umanitare din zona de responsa- 
bilitate, cooperarea şi coordonarea permanen- 
tă, atât cu autorităţile locale, cât şi cu agenţiile 
ONU şi celelalte organizaţii civile prezente în 
zonă şi, de asemenea, pentru realizarea unor 
proiecte cu impact imediat, utilizând diferite 
fonduri existente. 

Toate proiectele realizate erau în conformi- 
tate cu Strategia naţională de reducere a să- 
răciei, structurată pe patru piloni principali: 
îmbunătăţirea securităţii, revitalizarea econo- 
miei, întărirea guvernării şi legislaţiei, precum 
şi reabilitarea infrastructurii şi a serviciilor so- 
ciale de bază. 

Printre proiectele realizate de elementele 

CIMIC în mod direct sau în cooperare cu agen- 
tiile ONU şi organizaţiile civile, putem include 
protecţia şi imunizarea copiilor, sprijin cu ali- 
mente pentru mai mult de 500.000 copii zilnic, 
sprijinul agriculturii şi a producţiei de alimen- 
te, asistenţa în proiectele medicale, promova- 
rea angajărilor echitabile, construcţia sau rea- 
bilitarea de drumuri. 

Preocuparea de bază era identificarea pro- 
blemelor umanitare care necesitau acţiune ur- 
gentă în vederea eliminării sau limitării sufe- 
rinţei umane. Astfel, structurile militare erau 
prezente zilnic în cadrul comunităţilor locale şi 
raportau despre situaţiile care necesitau asis- 
tenţă urgentă. Mai mult decât atât, elementele 
CIMIC lucrau îndeaproape cu autorităţile lo- 
cale, sprijinind acţiunile şi proiectele acestora 
şi promovându-le în cadrul comunităţilor loca- 
le pentru întărirea încrederii. 

Un rol important l-au deţinut elementele 
CIMIC pe timpul epidemiei cu virusul Ebola, 
care a afectat puternic ţara. Liberia a fost ţara 
cea mai puternic afectată de acest virus din- 
tre toate ţările din Africa de Vest. Mi-am des- 
făşurat activitatea ca observator militar ONU 
în Liberia în perioada 2015-2016 şi am putut 
vedea atât efectele acestui virus criminal, cât 
şi măsurile care au fost luate pentru elimina- 
rea acestuia. 

În Liberia au fost identificate aproximativ 
10.000 de persoane infectate cu virusul Ebola, 
dintre care aproximativ jumătate şi-au pierdut 
viaţa. Efortul comunităţii internaţionale, al au- 
torităţilor liberiene, al agenţiilor ONU şi al or- 
ganizaţiilor civile a fost extrem de mare pen- 
tru a elimina acest virus şi a preveni reapariţia 
lui. În tot acest proces, elementele CIMIC au 
fost deosebit de active, fiind prezente în ca- 
drul comunităţilor locale pentru a identifica 
eventualele cazuri, dar şi pentru a sfătui po- 
pulaţia locală privind măsurile ce pot fi adop- 
tate pentru a nu fi afectată de virus, menti- 
nând permanent contactul cu autorităţile loca- 
le, agenţiile ONU şi organizaţiile civile. 

De asemenea, pe timpul procesului de tran- 
zitie, elementele CIMIC au deţinut un rol im- 
portant, fiind în permanenţă în relaţie de coo- 

perare şi coordonare cu autorităţile locale şi 
organizaţiile civile şi identificând vulnerabilităţi 
ale situaţiei civile din zona de responsabilita- 
te. Printr-o cooperare strânsă cu agenţiile ONU, 
elementele CIMIC au dezvoltat proiecte cu 
impact imediat în sprijinul guvernării locale şi 
rezolvării problemelor umanitare. 

Responsabilul CIMIC din cadrul echipei de 
observatori militari avea rolul de a se relaţio- 
na cu toate entităţile prezente în zonă şi ne 
referim aici la structuri militare, agenţii ONU, 
organizaţii civile, autorităţi locale şi, nu în ulti- 
mul rând, populaţia locală. Acesta monitoriza 
situaţia civilă din zona de responsabilitate şi 
desfăşura, în comun cu elementele de Afaceri 
Civile sau CIMIC, diferite activităţi specifice, 
în vederea îndeplinirii mandatului UNMIL. 

Observăm, aşadar, rolul extrem de impor- 
tant pe care l-au avut structurile CIMIC în ca- 
drul misiunii ONU în Liberia pentru asigurarea 
condiţiilor necesare realizării unei tranziţii sta- 
bile şi durabile. 


Concluzii 

În concluzie, doresc să subliniez rolul ex- 
trem de important pe care elementele CIMIC 
l-au deţinut pe timpul efortului ONU în Liberia 
pentru eliminarea suferinţei umane, rezolva- 
rea problemelor umanitare, sprijinul autorități- 
lor locale şi realizării unor proiecte cu impact 
imediat pentru sprijinul mediului civil. 

Elementele CIMIC au stabilit şi menţinut per- 
manent contactul cu autorităţile locale, agen- 
tiile ONU şi celelalte organizaţii civile prezen- 
te în zona de responsabilitate, în vederea iden- 
tificării soluţiilor de rezolvare a problemelor 
umanitare şi de securitate existente. Perma- 
nent, acestea s-au aflat în mijlocul comunită- 

ţilor locale, interacţionând cu populaţia locală 
şi identificând problemele majore cu care 
aceasta s-au confruntat. 

De asemenea, pe timpul epidemiei de Ebola, 
elementele CIMIC au fost active, desfăşurând 
activităţi specifice şi sprijinind eforturile comu- 
nităţii internaţionale de eliminare a acestui vi- 
rus şi prevenirea reapariţiei acestuia. 

Cooperarea cu elementele de Afaceri Civile 
a dus la obţinerea unor efecte pozitive, elimi- 
nând duplicarea eforturilor şi rezolvând îm- 
preună problemele cu care autorităţile şi po- 
pulaţia locală se confruntau în vederea reali- 
Zării unei tranziţii sigure şi stabile. 

